
Saramtrirea srâului 


cred să mai fie proprietar mare sau arendaș, 
care să nu cunoască foloasele saramuritului şi 
să nu-l facă; pe când din potrivă, foarte mulţi 
săteni nu obișnuesc această lucrare, deși este 
mapara peniru buna creştere şi rodire a grå- 
ului. 

Dar de ce nu o fac? Se întreabă cu mirare 
şi întristare toţi cei ce doresc înaintarea cât de repede a să- 
teanului. 

Unii nu ştiu cum să o facă; alţii sunt nepăsători, se lasă 
în voea întâmplării; iar alţii sunt chiar îndărătnici, nu vor 
să iasă din obiceiul moştenit dela părinţii lor. 

Așă, o dovadă de mare îndărătnicie este în cele ce am 
auzit mai dăunăzi: La Cassa Rurală au venit 2 săteni mem- 
bri ai unei obşti, ce ţine cu arendă o moşie cumpărată de 
acea Cassă. 

Ei cereau să fie scoşi din obşte, pentrucă nu ie vin la so- 
coteală diferite condițiuni pentru îmbunătăţirea plugăriei : 
sămânţa aleasă şi saramurită, gunoirea locurilor, cultura lu- 
cernei, etc. 

Pe omul îndărătnic cu greu îl dai pe brazdă; pe cel ne- 
încrezător lesne îl faci să te asculte prin pilde văzute de el; 
iar pe cel neştiutor, trebue să-l înveţi. 

Cine ar puteă mai bine să lupte cu îndărătnicia unorâ şi 
neîncrederea altora, decât preotul şi învățătorul ? 

Nu sunt dintre acei care pun toate în sarcina acestor lu- 
minători ai sătenilor; dar de sigur că nu este pentru ei o 
greutate mare a îndrumă pe săteni către practica saramu- 
ritului grâului; căci mai întâiu şi preotul şi învățătorul sunt 
de regulă cultivatori şi trebue să facă această lucrare; şi 
apoi mai ales preotul poate să se folosească de autoritatea 
lui morală, spre a hotărî pe săteni la ori ce faptă bună. 

Suntem în toiu semănatului grâului. Ce bine ar fi, dacă 
Duminicile şi sărbătorile, după Sfânta Leturghie, preotul ar 
sfătui pe săteni să saramurească grâul, iar învățătorul le-ar 
arătă, cum să facă! 

Cei ce citesc prin cărţi de agricultură lesne se pot deprinde 

singuri cu lucrarea saramuriturului; dar cei mai mulţi nu 
ştiu că citească ; acelora trebue să le arătăm. 

Am avut prilejul să văd într'un sat 2 oameni, cum se tru- 
deau să saramurească semânţa de grâu, aşă cum îi tăiă capul. 

Dela ei aflai că tot grâul sătenilor eră plin de mălură. Se 
vede că nevoia—meşteră mare— i-a împins şi pe ei a face 
ceeace arendaşul făceă de mult. Le-am arătat cum să face 
saramuritul, dela început şi până la sfârşit. 

De altfel lucrarea este ușoară; poate s'o priceapă şi un 
copil. 

Iată cum urmăm: Să zicem că un sătean are de semănat 
1 Ha cu grâu sau adică 2 pog. munteneşti sau 56 prăjini 
fălceşti. Pentru aceasta îi trebuesc 2 Hl. (saci) de sămânță. 

Spre a o saramuri sau împetri, are nevoe de 400 gr. de 
piatră vânătă, care se vinde la ori ce băcănie. 400 gr. nu 
costă mai mult de 40 bani. Se pisează piatra vânătă şi se 
pune să se topească într'o căldare de aramă, în 2 litri de 
apă. După ce s'a topit bine, o turnăm într'un hârdău şi peste 
ea încă 25 litri de apă, amestecând bine. 

Aceasta este saramura sau zeama de împetrit grâul. 

Turnăm sămânţa într'un coş de răchită cam de 15—20 litri 
şi muiem coşul în zeama din hârdău (ciubăr), amestecând 
bine grâul, cu un băț, ca zeama să-l ude bine, iar boabele 
seci să iasă deasupra, spre a le îndepărtă. Aceasta ţine cam 
5 minute, adică cam cât am numără până la o sută. 

Ridicăm coşul, îl lăsăm să se scurgă şi apoi întindem grâul 
ca să se svânteze. După aceasta se poate semănă. Dacă vre- 
mea nu ne lasă să semănăm, atunci grâul saramurit trebue 
întins subţire şi întors des, spre a se uscă bine, căci așa se 
poate păstră şi până la anul. 

Sacii sau zăblaele (ţoalele), cu care ducem grâul la câmp, 
trebue să fie şi ele muiate în zeamă de piatră vânătă. 

Lucrarea, cum o povestesc aci, se face chiar cu grâul ne- 
mălurat ; şi trebue să se facă, căci — de unde mai ştii — poate 
să se fi rătăcit cevă praf de mălură chiar şi în grâul cel 
mai curat. 

Dar când n'avem pentru sămânță decât grâu mălurat, a- 
tunci trebue să facem o zeamă mai tare, adică să punem 
cele 400 gr. de piatră în 20 litri de apă sau să ţinem coșul 
până la 10 minute în zeama de 27 litri. 

Saramuritul trebue făcut în fie care an, căci altfel mălura 
se ivește din nou. 

Vede oricine că lucrarea nu e grea: cu foarte puţină chel- 
tuială şi muncă, scăpăm de o mare pacoste, căci grâul mă- 
lurat — lasă că nu rodește aşă de bine, dar are şi un preţ 
mult mai scăzut. 

Mălura se molipseşte, adică praful acela negricios şi putu- 
ros — care nu e decât sămânţa mălurei — este purtat de vânt 
sau altiel dela un loc la altul. 

De aceea socot că autorităţile comunale, în virtutea legei 
peniru poliţia rurală, pot luă măsuri, silind pe toţi agricul- 
torii să saramurească. 

Asemenea măsuri împreună cu îndemnurile şi sfaturile 
preoţilor şi învăţătorilor, ne vor scăpă de un mare rău de 
care suieră săteanul în gospodăria lui agricolă. 


N. 0. Poporici-Lupa. 
DEX D= 


Frisurile și ţinţarii. 


ae] 


sseps a săpat canalul care leagă Marea Me- 
diterană cu Marea Roșe, adică între Port 
Said la Marea cea dintâiu pân'la Suez la a 
doua. Oraşul Ismailia, numit astfel în cinstea 
lui Ismail, chedivul Egiptului, s'a întemeiat, 
după isprăvirea canalului de Suez. 

Voind să aibă verdeață în mijlocul pustiei 
| de năsip, au adus apă din bielșug. Odată 
| ce a fost apă, s'au adunat şi ţinţari și s'au 
înmulţit, după obiceiul lor. Nu erau numai 
ținţari de-acei cari înţeapă, sug sânge şi 
pricinuesc durere; dar încolo, pe cât se ştie 
până acuma, nu ne dau nici o boală. Erau 
şi un fel deosebit, căror le zic zoologii Ano- 
pheles, adică netolositori; deși puteau să-i cruţe mai puţin 
şi să-i boteze cu porecla de primejdioşi. Aceştia au muşcat 
vre-un om bolnav de friguri, au luat cu sângele lui şi vie- 
tăţile, cari pricinue această boală şi înțepând oameni sănă- 
toşi le-au dat şi lor vietăţi de-acestea. 

Şi iată că Ismailia a ajuns un iad. Tribunalul s'a strămu- 
tat la Mansură şi cine-a putut, a fugit. Din 7—8000 de lo- 
cuitori, 5000 erau bolnavi de friguri. 

La 1900, sosind acolo doctorul Pressat, în slujba compa- 
niei canalului și știind că boala se datoreşte Anophelilor, 
s'a hotărât să-i stârpească. 

A luat măsuri în potriva tuturor băltoacelor şi şanţurilor 
nefolositoare, secându-le,. A dat poruncă locuitorilor să nu 
ţie putini, băi, hârdae cu apă mai mult de opt zile, ci să le 
golească. Păzitorii, cari atâta treabă aveau, umblau pe la 
„case şi unde găseau vase cu apă veche turnau în ele pe- 
trol. De frica asta, oamenii, ştiind ziua, când aveau să treacă 
păzitorii, goleau vasele, ca să nu le afle straja cu apă. 

Fiindcă unui ou de anophel îi trebue mai mult de opt 

zile până să se pretacă în ţințar vârstnic, nu mai aveau 
chip să se înmulțească în hârdae, boloboace, putini, treuci. 

Pe apa, pe care n'o puteau secà, turnau petrol, iarăş din 
opt în opt zile. 

In 1900: au fost 2.591 de îmbolnăviri; în 1901, 476; în 1902, 
85; în 1903, 6 şi mai departe oraşul n'a mai avut îriguri, 
afară de cele aduse de-aiurea. 

A fost cheltueală de 50.000 de lei, dar mântuirea de mo- 
limă făceă şi mai mult. Se mai cheltueşte şi acuma, mai câte 
puţin, căci, dacă ar lăsă iarăşi băltoace şi apă la îndămâna 
anophelilor, s'ar mai găsi mușterei. 

Bine înţeles odată ce nu mai sunt bolnavi, nici anophelii 
nu au de unde duce frigurile şi a le dă celor pe cari îi în- 
ţeapă. De-aceea în alte locuri, cum e de pildă în Italia 
sau la noi lupta se face altfel. Aci e greu să stărpeşti țin- 
țarii din ţeara întreagă. De-aceea caută să tămăduească de 
friguri pe oameni, căutându-i cu chinină, dată după nişte 
regule hotărâte. Prin ajutorul chininei, ucidem şi stărpim 
microbii sau vietăţile cari sunt pricina rigurilor. Ne mai 
fiind oameni bolnavi, anophelii nu au de unde duce boală 
dela unul la altul. 

Paguba ce aduc frigurile, nu numai omorând, dar chiar 
impiedecând pe cei bolnavi de-a munci, e mult mai mare 
de cât ni se pare aşă de o cam dată. 

Să nu uităm că sunt sute de mii de bolnavi și deci mili- 
oane de zile de munca se pierd tocmai când îi e Rumânu- 
lui mai zor să-şi caute de holdele sale sau de cele unde s'a 
năimit să lucreze. 

De-aceea se şi lucrează la stărpirea boalei, care, în alte 
teri, ca Germania, se întâlneşte foarte rar. T 

Dr. Lux. 


Cât alcool se consumă in America? 


După o statistică făcută în timpul din urmă s'a constatat, 
că în anul 1907 dintre băuturile spirtoase mai mult s'a. 
consumat în Statele-Unile bere şi adică 1.449.879.952 ga- 
lioane, adică aproape 65 milioane hectolilri de bere, care 
a costat 727.042 245 dollari (un dolar 5 cor). După bere urmează 
wisky: 117.252 148 galioane, adecă aproape 4.500.000 hectolitri, 
în valoare de 417. 915. 513 dollari și vin s'a băut 39 mil. 
galioane, mai mult de 1.800.000 hl., în valoare de 97.985.000 
dollari. Visteria statului a incassat aşa dară într'un singur 
an numai după beuturile spirtoase colosala sumă de 179 
501, 328 dollari, adică pe un locuitor 2.34 doll. = 14 coroane, 


(Tribuna). 

Alte vederi ale bisericii din Baia. 


1 Mai dăm încă, după «Buletinul Comisiunii Mo- 
num. istorice», câtevă vederi ale bisericii lui Ştefan 
cel Mare din Baia : — detaliu dela feţele turlei; — 
detaliu dela baza turlei; — o boltă din pronaos. 


Baza turlei dela biserica din Baia 
(în timpul restaurării). 


Faţa turlei dela biserica din Baia 
(în timpul restaurării), 


ca.To 

FELURIMI 


G Ploae de furnici 


S'a vorbit uneori în serios, alte ori mai în glumă, 
despre felurite ploi şi anume: ploi de sânge, ploi de nisip, 
ploi de broaşte etc, 

Se pare că învățatul frances A. de Longrâe, membru al 
Societăţei astronomice din Franţa, locuitor la Bruxelles, a a- 
sistat la o adevărată ploaie de furnici. 

Aceasta s'a întâmplat la 16 Iulie 1901. 

Iată. cum descrie acest fenomen de altfel foarte curios: 

«Erà patru ore după amiazi,pe un timp foarte cald şi 
furtunos, soarele lueiă pe cer, cerul cu totul liniştit, când în- 
cepù o adevărată ploaie de furnici mari, parte amestecate 
-cu furnici gigantice, negre dela 5—7 milimetri în lungime 
fără aripi, care ploaie căzu asupra orașului Bruxelles şi a 
împrejurimilor. Marile furnici cădeau în sgomot pe paveaua 
:stradelor, ameţite, ne spune de Longrâe». 

Mai era de asemenea și mici furnici înaripate, care întu- 
mecau lumina soarelui căzând pe vestmintele trecătorilor, le 
intrau în gură, în ochi, străbăteau pretutindeni şi supărau 
toată lumea. 

Acest femonen curios și escepţional a ţinut două ore, cu- 
prinzând o întindere de mai multe leghe patrate. 

Totuş nici o furtună nu se abătuse asupra oraşului Bruxel- 
ies, aproape de o lună; cerul era constant senin și soarele 
arzător. 

Suflă vântul dela Nord-Est la Nord-Vest. Dacă n'a fost 
furtuna la Bruxelles, au trebuit să fie dintr'o regiune vecină, 
A trebuit dar ca o mişcare plină de vârtejuri să ridice în 
aer cuiburi de furnici lăsându-le să cadă după un timp oare- 
care asupra oraşului Bruxelles şi a împrejurimilor. 


A. Vântul. 


Pedeapsa lui Dumnezeu. 


Duminica trecută un băiaş (lucrător în mine, ocne) îşi bătuso 
joc de nişte creştini, care tocmai ieşise dela sfântă leturghie, 
zicându-le: „Nu este Dumnezeu, iar dacă este, aş vrea să văd, 
că mă poate omori mâine? „A doua zi, Luni, ducându-se acest 
rătăcit şi zmintit la lucru în baie, abia intră în ea, când deodată 
un buigăr de piatră căzu strivindu-i capul şi rămase mort pe loc. 
Această întâmplarea făcut mare vâlvă între locuitorii din ora- 
şul Bouxieres din Francia şi mulţi rătăciţi întorsu-s'au cu sme- 
zenie către bunulDumnezeu. 

(Deșteptarea), 

Cronica asricolă, economică și comercială. 


Timpul care a început să devie ploios încă dela 24 Au- 
gust a continuat cu oarecare întrerupere şi în priinele zile 
ale iunei Septemvrie, ca mai pe urmă ploile să devie gene- 
rale în toată ţara şi destul de mari. Aşă în câtapa de ploae 
a săturat în unele părţi ale ţărei cu prisos pământul, atât de 
uscat din timpul verei. Ploile în general au fost mai mult 
calde, în cât au contribuit la o nouă vegetaţie, nu numai 
a ierburilor din livezile naturale şi artificiale, dar chiar şi 
la pomii roditori, la cei mai timpurii le-a dat pe unele ra- 
muri florile ca în timpul primăverii, la coacăze şi agriş au 
început a le da alte foi înlocuind pe cele vechi aproape 
uscate. 

Sătenii noştri când văd un pom înflorit pela începutul 
lunei Septemvrie, susţin că o să avem o toamnă mai lungă, 
în cât vom puteă face cu multă uşurinţă mai multe, semă- 
nătură de grâu, de orz şi secara de toamnă. 

Dar cel mai mare folos ce aduc ploile dela sfârşitul lui 
August, ca şi ploile din aceste luni, îl putem socoti asupra 
semănăturilor de toamnă, la facerea ogoarelor şi, dintre zar- 
zavaturi, la creşterea verzei. Varza, până la 14 Octomvrie, 
când începe a se recoltă de obiceiu, are să crească destul 
de mare, în cât n'o să fie lipsă. Şi celelalte zarzavaturi ră- 
dăcinoase au putut să profite mult de aceste ploi în creşte- 
rea lor până la recoltă. 

Semănăturile de grâu, etc., făcute în ogoare prin luna Au- 
gust şi chiar în luna Septemvrie, în urma ploilor, se află 
în bună desvoltare. Acelaş lucru se poate vedeă şi la ierbu- 
rile câmpului, în cât vitele găsesc astăzi pe astfel de locuri 
hrana lor zilnică, şi mai cu seamă vitele cari nu se între- 
buințează la munca câmpului. 

Timpul îndreptându-se spre bine, se vor puteă continuă 
semănăturile de grâu cu cea mai mare uşurinţă, se vor pu- 
teà culege porumburile, ca şi viile, deşi viilor ploile prea 
multe li-au adus puţin rău, din cauză că poşghiţa struguri- 
lor fiind prea subţire, de multă ploaie a crăpat şi astfel de 
struguri nu mai pot aveă aceeaş valoare în fabricarea vi- 
nului. Afară de aceea, podgorenii nu mai pot începe culesul 
viilor din cauză că pământul este prea încărcat de apă, și 
lucrătorii ar întâmpină multe greutăţi şi pământul se va 
bătători prea mult. Acelaş lucru trebue observat şi la cule- 
sul porumbului: numai după ce pământul se va svântă, po- 
rumbul şi strugurii se vor puteă culege în bune condițiuni. 
Asemenea şi cartofii şi sfeclele, fie de nutreţ, fie de zahăr. 

Acei dintre agricultori cari din cauza secetei n'au putut 
să-şi facă îndeajuns toate ogoarele pentru semănăturile de 

toamnă, le vor puteà face acum în bune condițiuni, lăsând 
ca semănătura s'o facă pela începutul lunii Octomvrie, -sau 
chiar mai târziu, daca timpul va fi bun pentru astfel de lu- 
crări. Acei dintre agricultori cari au semănat rapița pe la 
începutul lui Septemvrie, cred că n'au greşit, de oarece această 
plantă oleioasă, daca timpul va fi destul de cald până pe 
la sfârşitul lui Octomvrie, va puteă crește destul de mare, 
așă în cât să poată rezistă la frigul iernei, mai cu seamă 
daca pământul va fi acoperit cu un strat cât de subţire de 
zăpadă. Cel puţin daca în timpul verii am avut un timp se- 
cetos şi călduros, toamna după cum a început, va putea în- 
dreptă în parte răul adus de seceta producţiunii noastre 
agricole, în ori ce caz vaajută ca semănatul detoamnă să se 
facă în bune condițiuni. 
V. S. Moga. 


SP e A 
"A > 


CRONICA. 


M. S. Regina la Câmpina. 


In ziua de 18 Septemvrie M. S. Regina, împreuna cu A. S. 
Principesa Luiza de Hohenzolern. au vizitat instalațiunea de ex- 
ploatarea petroleului dela Buștenari și rafinăria dela Câmpina. 


Aa 
A. S. R. Principele la manevre. 


In ziua de 18 Septemvrie A. S. Regală Principele Ferdinand 
a fost la Ghimpați (Vlașca), unde a asistat la manevrele corpu- 
lui al 2-lea al armatei. 

s 


Moartea lui Grisore Tocilescu. 


In ziua de 18 Septemvrie şi-a dat sfârșitul— după o boală 
numai de câtevă zile şi când nimeni nu se aşteptă—proteso- 
rul Grigore Tocilescu, membru al Academiei și unul dintre 
istoricii noștri de frunte. 

Născut în 1850 în Ploeşii, după ce termină studiile liceale 
şi facultatea de litere în ţară, se duse în străinătate: la 
Praga, la Viena şi la Paris, unde își completă studiile. 

Intorcându-se în ţară, a fost numit profesor de istoria an- 
tică și epigrafie la facultatea de litere din București și apoi 
director al muzeului de antichităţi. 

El a început să publice atât în reviste cât şi în broşuri 
studii istorice dintre cari vom cită : despre familia lui Mihai- 
Viteazu, despre Petru Cercel, despre vieaţa şi scrierile lui 

Bălcescu, despre doamna Stanca, soţia lui Mihai-Viteazu, 
despre biserica dela Curtea-de-Argeş, etc. In vederea muncii 
sale el a fost ales membru corespondent al Academiei în 
1877, iar în 1890 membru activ. 

Cea mai însemnată operă a lui sunt studiile asupra monu- 
mentului dela Adam-Klisi, asupra căruia a făcut adese orf 
comunicări înaintea congreselor şi societăţilor ştiinţifice dim 
diferite oraşe Europene. 


Grigore Tocilescu. 
(după un portret publicat de rev. «Familja> în 1893). 


Grigore Tocilescu s'a interesat şi de chestiunile şcolare şă 
a ocupat multă vreme funcțiuni înalte în administraţiunea 
învăţământului: a fost Secretar general al Ministerului In- 
atrucţiunii publice şi Cultelor (1881— 1885), apoi inspector ge- 
neral. 

Tocilescu a colaborat la cele mai de frunte reviste literare 
şi istorice din ţară; iar în 1882 a fondat şi a condus însuşi 

mai mulţi ani preţioasa «Revistă pentru istorie, arheologie şi 
filologie». 

Pe lângă această activitate, Tocilescu s'a ocupat şi de tre- 
bile publice, fiind în câtevă rânduri senator. 

+ * 
* 

De aceea perderea lui Tocilescu a impresionat adânc pe 
toți cari se ocupau de aproape sau.de departe cu ştiinţa 
istorică şi lume multă plină de întristare a trecut pe dinain- 
tea cadavrului său așezat în biserica Sf Gheorghe din Bu- 
cureşti şi foarte numeroşi cetăţeni au venit să fie faţă la slujba 
înmormântărei. 

Multe cuvântări s'au rostit în această tristă împrejurare: 
d-nul doctor Hepites a vorbit din partea Academiei Române; 
d-nul Sava Ştefănescu din partea societăței geografice; 
d-nul I. Florescu din partea Ateneului Român; d-nul Pro- 
topopescu din partea societăţei istorice; d-nul Burileanu din 
partea facultăţei de litere; d-nul Haneş din partea studen- 
ților etc. 

Un mare număr de coroane au fost trimise din partea 
instituţiilor pe cari le-a servit şi din partea particularilor, ca 
lutimă dovadă de veneraţiune pentru muncitorul neobosit 
care a lucrat atât de mult pentru progresul ştiinţei istorice 


în ţara noastră. 
O EL 


Congresul băncilor populare din Ploești. 


In zilele de 15 şi 16 Septemvrie sa ținut în Ploeşti, în sala de echi- 
tație a Regim 6 de călărași un congres al delegaților băncilor populare 
din județele Muscel, Dâmboviţa, Prahova, Buzău, Teleorman, Vlaşca, 
Ilfov şi Râmnic. 

Şedinţele s'au ţinut sub preşedința d-lui D. Nenițescu, membru în 
Consiliul de Administrație. După cuvântările de salutare din partea d-lui 
Primar al orașului şi d-lui Prefect al judeţului, d. F. Enescu, directorul 
general al băncilor, face o dare de seamă, arătând situația actuală a a- 
cestor instituțiuni. La 1 Septemvrie erau în ființă 2.580 de bânci popu- 
lare cu un capital de peste 50 milioane lei. Sunt 300 de obștii consti- 
tuite, 200 magazine de consum, 64 de societăţi pentru exploatarea de 
păduri, 23 brutării cooperative, ş. a. 

Urmează apoi cuvântarea d-lui 7. G. Duca, membru în consiliul de 
administraţie ; după care ia cuvântul d-l Ministru Sp. Haret, arătându-şi 
mulţumirea pentru frumoasele succese ale acestei mișcări de ridicare a 
ţărănimii. 

In şedinţele următoare au vorbit diferiţi delegaţi despre diierite su- 
biecte speciale: d. Calangiu din Câmpulung despre înființarea unei 
bănci generale; Preotul I. Ştefănescu despre banca Cuza Vodă din 
Ploeşii; D. Nicolescu din Stăneştii despre rolul agronomilor pe lângă 
obştiile sătești; d. Z. Moldoveanu din Căciulaţi despre apicultură ; d. 
Osvadă din Transilvania despre situaţia băncilor populare româneşti de 
acolo; d. C. Anastasiu din Vlașca despre formarea de contabili pentru 

bănci; d. Dumitrescu din Colceag-Prahova despre asigurarea vitelor; 
d. N. Ionescu din Pleşcoi-Buzău despre cooperativele viticole; ş. a. 

D. D. Neniţeseu, închide şedinţele congresului printr'o cuvântare care 
rezumă cele spuse și face apreţieri generale. 


Ká 


Inaugurareu șeoalei din Câmpina. 

In ziua de 20 Septemvrie s'a inaugurat cu mare solemnitate 
noul local al şcoalei de băeţi din Câmpina. A fost de față şi d. 
Ministru Haret. S'au ținut mai multe cuvântari. D. Ministru a 
arătat ce s'a făcut până acum în ţară pentru învățământul pri- 
mar și ce mai este de făct pentru viitor. 

— [9] — 
Prezidentul Camerei de Comert. 


In locul regretatului G. G. Assan, s'a ales președinte al Ca- 
merei de Comerţ din Capitală, d-l Hagi Teodorachi. 


LAZA 
Moartea lui Moceanu. 


Cunoscutul maestru de gimnastică «G. Moceanu». care în vreme 
de 30 de ani a învăţat generaţiile de elevi ce au trecut prin li- 
ceul Sf. Sava, a murit în zilele acestea. 

El a jucat un mare rol în desvoltarea gustului pentru gim- 
nastică şi exerciţii fizice în ţara noastră. Afară de aceasta, 
Moceanu a făcut multe călătorii prin străinătate, până în Ame- 
rica, unde a arătat frumoasele costume şi jocuri naţionale ro- 


mâneşti. 
gi 
Congresul societății pentru înaintarea științelor. 


In zilele de 20, 21 şi 22 Septemvrie s'a ținut în oraşul Focşani con- 
gresul «Asociaţiunei pentru răspândirea ştiinţelor în România». 

Şedinţele se ţin la liceul Unirea. 

După cuvântarea de salutare a d-lui Primar al orașului, d. P. Poni, 
președintele, arată progresele făcute pe toate terenurile de către ţara 
noastră în ultimii 50 de ani; vorbeşte apoi d. Dr. C. Istrati și în fine 
d. C. Panaitescu, prefectul judeţului. 

Seara a fost conferința d-lui Profesor D. Onciul despre desvoltarea 
noastră culturală dela 1859 la 1909. 

In zilele următoare s'au ţinut ședințe pe secţiuni. In fiecare secţiune 
s'au făcut comunicări importante. Astfel d. G. D. Wicoleanu, a vorbit 
despre varietățile streine de viţă introduse în ţară după pustiirile filo- 
xerei ; d. C, Goreiu despre reconstituirea viilor în regiunea Odobești- 
lor; d. C. Rădulescu despre creșterea criminalităţii în România; d. 
Tache Policrat despre legile pentru muncitorime ; d. C. Meisner despre 
formarea unei societăţi pentru îndreptarea copiilor rău nărăviţi; d. Dr. 
Șumuleanu despre îalşificarea vinurilor. n 

S'au făcut şi câtevă excursiuni zilele acestea : la fabrica de zahăr dela 
Mărăşeşti, la fabrica de produse chimice, la Odobeşti. 

Asemenea; membrii congresului au vizitat expoziţia şcolilor profesio- 
nale din judeţ, au asistat la mai multe festivale artistice şi serbări şcolare. 

Congresul s'a închis în ședința de după amiază în ziua de 22 Septem- 
vrie. A vorbit d. Ministru Sp. Haret, căruia i-a răspuns, mulțumindu-i, 


d. dr. Istrati. 
A 

Moartea Prefectului de lași. 

In ziua de 21 Septemvriea murit subit în Iaşi Gheorghe Kern- 
bach, prefectul judeţului Iași. Corpul regretatului prefect a fost 
adus în București şi înmormântat la cimitirul Sf. Vineri. 

Răposatul a fost cunoscut nu numai ca funcţionar, dar şi ca 
scriitor. Multe poezii a publicat la diferite reviste, și a tipărit 
un volum sub numele de «Gheorghe din Moldova». 


Demisia Cabinetului Ungar. 
Cabinetul din Ungaria a demisionat. 


PREŢURILE CEREALELOR. 


Afacerile cu cereale caşi preţurile în târgurile noastre nu 
lasă nimic de dorit în raport cu calitatea şi cu preţurile din 
târgurile străine. 


Iată în rezumat prețul mijlociu cu care s'a vândut ce- 
realele, cași alte produse agricole în târgul din Brăila în 
luna Septemvrie până la această dată. 


Grăul suta de El, sia vândut; cuie ‘7:3 17-01 magi 60/ at. 


Secara e pt, Pe aa ea + 14—15 J. şi 70 ct. 
Orzul de toamnă. ....... a . . 11—12 l. şi 40 ct. 
>» de prmăvară ., . W.. 11 l. şi 70 ct. 
Ovázulk a PR a 0 a as Ma NE 10—11 l. și 50 ct 
Orzoaica , . me e e e o a e [4—15 l. gi 75 ct. 
Porumbul ...... ie 12—14 1l. b0et, 
Cineantinul Și a . . . . . 15—16 1l. gi 50 ct. 
Easoloan ora E e, 59. a OEA S C: 
Moule. e e 5 e eaa | e a Ma2 i 825 et; 
Mazărea . e e a a A le=—18 1, şi 20 ct. 
Rapiţa Coltza . ... . a A ARO 201, 
Rapiţa sălbatică. . . . .. . . . . . . 10—11 1. şi 50 ct. 
Seminte defin Ș . ... . . i l „209 siNiDot. 

La târgul din București (Obor). 


Gâul s'a vândut cu 100—115 lei chila; orzul cu 50--60 lei 
chila; ovăzul cu 40---46 lei chila; secara cu 75—85 lei chila; 
porumbul cu 74—75 lei chila şi suta de meiu 70—80 lei chila; 
preţul la aceste cereale a variat după calitatea lor. 


Preţul vitelor, 


Boii buni (de frunte) s'a vândut cu 600—700 lei perechia; 
boii de rând cu 240— 460 lei perechia; vacile de lapte cu 
100—160 lei una. Caii buni cu 600—120 perechia şi caii ță- 
rănești cu 150—250 lei perechia. 


Preţul nutrețurilor. 


Fânul s'a vândut cu 70—80 lei mia de kgr., fânul de meiu 
păsăresc cu 55--65 mia de kgr.; paiele de grâu cu 30—35 
lei mia de kgr. şi paiele de orz cu 45—50 mia de kgr. 


Târgurile străine. 


In aceste târguri, afacerile cu cereale caşi preţurile n'au 
nici o însemnătate, ceeace probează că producţiunea grâu- 
lui din acest an, atât în Rusia caşi în Statele Unite ame- 
ricane este superioare celei din anul trecut. 

Astfel la târgul din Paris grânele indigene caşi cele stră. 
ine, s'a vândut cu 22—24 lei; secara cu 16 lei; orzurile in- 
digene şi străine cu 17—19 lei; ovăzurile indigene şi stră- 
ine cu 17—20 lei. Porumbul cu 22 lei; la porumb preţul s'a 
urcat cu 2 lei la suta de kgr.; făina de grâu s'a vândut cu 
32—34 lei şi 70 ct.; fasolea cu 33—42 lei ; mazărea cu 40—42 
lei şi lintea cu 35—63 lei. In alte târguri franceze grâul s'a 
vândut cu 22 lei şi 60 ct.; secara cu 16 lei şi 50 ct; orzul 
cu 17 lei şi 60 ct. și ovăzul cu 18 lei şi 20 ct. 

In Germania, la Manheim, grâul s'a vândut cu 30 lei şi 
20 ct.; secara şi ovăzul cu 22 lei şi orzul cu 23 lei şi 10 ct. 

La Berlin grâul s'a vândut cu 27 lei şi 50 ct.; secara cu 
21 lei; orzul cu 22 lei şi ovăzul cu 20 lei. 

La târgul din Londra, grâul s'a vândut cu 24 lei şi 30 ct.; 
secara, orzul şi ovăzul cu 14—15 lei şi 20 ct. 

In Belgia, la Louvain, grâul s'a vândut cu 19 lei şi 50 ct; 
Secara, orzul şi ovăzul cu 15—16 lei; la Brucsel, grâul s'a 
vândut cu 20 lei şi 87 ct.; secara, orzul şi ovăzul cu 17 lei 
şi 50 ct. 

La Anvers, grâul s'a vândut cu 23 lei şi 25 ct.; secara şi 
orzul cu 15—16 lei și 50 ct.; gi ovăzul cu 20 lei şi 75 ct. 

La târgul din Viena, grâul s'a vândut cu 26 lei şi 50 ct:; 
secara orzul şi ovăzul cu 19—21 lei şi 50 ct. 

La Budapesta, grâul s'a vândut cu 28 lei şi 75 ct. ; secara 
cu 20 lei şi 50 ct.; orzul şi ovăzul cu 15—16 lei. 

La Milan (Italia), grâul s'a vândut cu 28 lei şi 60 ct.; se- 
cara şi orzul cu 21—22 lei și ovăzul cu 20 lei şi 50 ct. 

La Albacete (Spania), grâul s'a vândut cu 38 lei şi 30 ct.; 
secara cu 19 lei şi 70 ct.; orzul şi ovăzul cu 14—16 lei. 

La Geneva (Elveţia), grâul s'a vândut cu 23 lei; secara, 
orzul şi ovăzul cu 20—21 lei şi 50 ct. 

La New-York (America), grâul s'a vândut cu 20 lei şi 50 
ct.; secara cu 15 lei şi 75 ct.; orzul cu 17 lei şi ovăzul cu 18 
lei şi 25 ct.; iar la Chicago, grâul s'a vândut cu 15 lei şi 
25 centime. 

La târgul din Algeria şi Tunis (Africa), grâul s'a vândut 
cu 23—24 lei şi 5O.cent. ; orzul şi ovăzul cu 14—15 lei. 

In toate târgurile străine preţurile sunt socotite pe suta 
de kgr., ca cea mai dreaptă măsură. 


Pagina glumeaţță. 


„Căscatul trece dela om la om“... 


Aşă zice înţelepciunea poporului: <căscatul trece dela om 
la om». Este un fel de boală lipicioasă... noroc că nu ţine 
mult. Dar e adevărat că dacă cinevă cască în faţa ta, ne- 
greşit îţi vine şi ţie să casci. 

Acest lucru îl ştiau doi afurisiţi de băeţi cari şedeau de 
vorbă în colțul unei strade. Prin faţa lor treceă un ucenic 
dela o cofetărie eare duceă o prăjitură într'un coş. Ce le 
dete dracul în gând? 

— Ştii ce? zice unul din ei. Ia să vezi ce bine o să ne 
cază în mână prăjitura din coşul ăstuia. Du-te la spatele 
lui şi te aşează cu şorţul întins. 


FUE = LEA ŞI 

Cum zise, aşă făcu. 


garului. A 
Povestea ar puteă să nu fie adevărată; dar proverbul e 
adevărat. 


Stan Păţitul. 


ALBINA 1369 


Licitaţuini. 


Se publică spre cunoştinţă că în ziua de 5 Octomvrie 1909, ora 
10 :/, a. m, se va ţine la Eforia Spitalelor civile din București, 
B-dul Elisabeta, licitaţie publică cu oferte închise pentru vânza-: 
rea spre exploatare a următoarelor păduri : 


Județul Arges. 


1) 1000 arbori din pădurea Cornetul, pendinte de comuna Ra- 
coviţa. Vânzarea în bloc. Estinaţia este de lei 13.900. Garanţia 
provizorie este de lei 750, iar cea definitivă de lei 1.500. 

2) 2500 arbori din pădurea Clăbucetul-Bușteni, pendinte de 
comuna Sălătrucu. Vânzarea pe arbore. Estimaţia este de lei 10 
pani 50, garanția provizorie este de lei 2.500; iar cea definitivă 

e lei 5.000. 


e Județul Git. 


3) 5 parchete din pudurea Ciomăgeșşti, pendinte de comuna 
Ciomăgești. Vânzarea pe hectar. Estimaţia este de lei 370 hecta- 
rul. Garanţia provizorie este de lei 1.400, iar cea definitivă de 
lei 2.800, 

Județul Prahova, 


4) 7 parchete din pădurea Neamţu, pendinte de comuna Pre- 
deal, Vânzarea se face pe hectar. Estimaţia este de lei 470 hec- 
taruh aranti provizorie este de lei 2.200; iar cea definitivă de 
ei 4,400. 

5) 6761 arbori de diferite esențe din pădurea Slonul, pendinte 
de comuna Cerașu. Vânzarea se face pe arbore. Estimaţia este de 
lei 4 bani 50 arborele. Garanția provizorie este de le 1.600, iar 
cea definitivă va fi de 3.000 lei. 

6) 5230 arbori de uiferite esențe din pădurea Gagu mare și 
Găguţu, pendinte de comuna Sinaia. Vânzarea se face pe arbore. 
Estimaţia va fi de lei § arborele. Garanţia provizorie este de lei 
2.500, iar cea definitivă va fi de lei 5.000. 


Județul Romanați, 

7) 1.622 arbori de diferite esențe din pădurea Cârlogani, pâr- 
cela A. pendinte de comuna Cârlogani. Vânzarea se face în bloc. 
Estimaţia este le lei 2.410. Garanţia provizorie va fi de lei:250, 
iar cea definitivă, de lei 500. 

8) 3672 arbori de diferite exenţe din pădurea Morunglavul, 
seria I Fusendrea, pendinte de comuna Morunglavul. Vânzarea 
se face în bloc. Estimaţia este de lei 2.912. Garanţia provizorie 
va fi da lei 250, iar cea definitivă de lei 500. 

9) 2313 arbori de diferite esențe din pădurea Morunglavul, 
seria II Bărăşti, pendinte de comuna Morunglavul. Vânzarea se 
face în bloc. Estimaţia este de lei 4.700. Garanţia provizorie este 
de lei 250, iar cea de finitivă de lei 500. 

10) 2240 arbori dediferite esențe din pădurea Morunglavul, 
pendinte de comuna Morunglavul. Vânzarea se face în bloc. Es- 
timaţia este de lei 1.600. Garanţia provizorie este de lei 100, iar 
cea definitivă este de lei 200. 

Oferte condiţionale şi supra oferte nu se primesc. 

Condiţiunile speciale pentru aceste păduri se pot vedea la Ser- 
viciul Domenial al Eforiei (Biuroul Silvic). B-dul Elisabeta, în 
toate zilele de lucru, între orele 11—1, iar condiţiunile generale 
sunt publicate în «Monitorul Oficial» No. 108 din 10 August 1906. 
Pentru arborii din pădurea Morunglavul şi Cârlogani notaţi la 
No. 7, 8, 9, si 10 din publicaţie, condiţiunile speciale se pot ve- 
dea și la reşedinţa circomseripţiei din pădurea Morunglavul jud. 
Romanați, de oare-ce pentru aceşti arbori se va ţine licitaţie şi 
la reşedinţa O-ţiei în aceiaşi zi şi oră. 

Art. 78—83 din legea comptabilităţei generale a Statului sunt 
aplicabile. 

m 


+: ps- 
HSS 


Cărţi primite la Redactie. 


F. X. Wetzel, Vatra familiară, publicat de societatea «Inocenţiu Micu 
Clain» a teologilor din Blaj. Blaj, 1909. Preţul 4 fileri (0,50 1.) 

Sever Cavaler de Zotta, Vasile Lupu, dramă istorică în trei acte şi în 
versuri. Bucureşti, Minerva 1909. Preţul 2 lei. 

Cicerone Iordăchescu, Infiinţarea seminariului „Sf Apostol Andrei“ din 
Galaţi. Extras din «Biserica ortodoxă Română». Bucureşti 1909. 

Statutele societăţii corale de excursiuni a învăţătorilor din jud. Ilfov. 
Bucureşti, Tip. Gutenberg 1909. O broșură de 15 pagini, fără preţ. 

Veronica Micle, Poezii, (No. 22—23 Biblioteca Șaraga Iași). Broşură 
de 112 pagini. Preţul 50 bani. 


Adaus la partea VI-a din Memoriul lui Iosif Sterca Suluţu de Căr- 
peniş, prezident şi membru fondator al Asociaţiunii pentru literatura 
și cultura poporului român Sibiu, Tip. Krafft. 1909. O broșură de 32 
pagini. Preţul 1 cor. 50 (împreună cu partea VI din Memoriu). 


Scrisori către Redacţie. 


Am primit numerile cari le aveam lipsă şi am rămas pe de- 
plin mulţuit prin care vă trimit şi eu prin mandat postal suma 
de lei cinci, costul abonamentului „Albinei“. Sunt foarte sătis- 
făcut de această frumoasă revistă şi nu voi să o părăsesc cu 
nici un caz, căci are multe lucruri folositoare într'insa și inte- 
resante ; pentru care urez conducătorilor ei viaţă fericită şi 
îndelungată pentru a o răspândi cât se poate de mult în orice 
colţ al ţării. 

Cu profund respect, Paraschiv Răduleseu. 
Merișani, Teleorman. 


POȘTA REDACŢIEI 


D-lui Al. I. Gămănesecu, Rusu Mehedinţi — Reamintiţi-ne titlu artico- 
lului D-voastră. 

D-lui O. C. V.—Noi publicăm rar poezii ; cea trimeasă de d-v. <Gân- 
durile> nu se poate publică. 

„STEHU n“ 


Societatea «Steaua» are de scop a lucră pentra 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triotice şi de folos practic, şi pentru împiedeca- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 
contrarii statului şi ideii naţionale române. 

Cotizapia este de cel puţin doi lei pe an, iar pentru învățători, 
preoti rurali și săteni, de cel puțin un leu pe an. Fie-care mem- 

ru este îndatorat ca, în cel d'întâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Președinte, loan Kalinderu, Membru al Academiei Ro- 
mâne.— Vice-preşedinte, Sava Şomânescu, mare proprietar, fost senator.— 
Administrator şi casier, Spiru C. Haret, Ministru, profesor univer. 
sitar. — Secretar, Const. Banu, profesor secundar, fost inspector şco- 
lar. — Membrii: Petre Gârboviceanu, Administrator al Casei Sf- 
Biserici Autocefale Ortodoze Române, profesor la Seminarul Central 
și director al Şc. Normale a Societăţii paru învățătura poporulus 
român; |. Dimitrescu Procopie, senator, fost Primar al Capitalei; M. 
Vlădescu, rost Ministru, protesor universitar, Crista S. Negoescu, fost ad- 
minăstrator al Casei Şeoalelor, profesor secundar; Pompiliu Eliade, pro. 
fesor universitar.— Cenzori, Const. Alimăneşteanu, inginer de mine; Preotul 
sconom Const, Ionescu, profesor secundar; Const. Alexandrescu, institutor, 


Membri înscrişi şi cotizaţiuni plătite (urmare). 


N. Paslaru (Bacău), 4 lei; V. V. Dobreanu (Bacău), 2 lei; C. Bobârnac 
(Bacău), 1 leu; Gh. Gheoldum (Bacău), 1 leu; D. C. Iorga (Bacău), 1 
leu ; N. Măciucă (Bacău), 1 leu; Gh. Brebu (Bacău), 1 leu; Alex. Videanu 
(Bacău), 1 leu; V. Pătrașcu (Bacău), 1 leu; Eugenia Lupaşcu (Bacău), 
1 leu; Maria loniţescu (Bacău), 1 leu; I. Pelin (Bacău), 1 leu; Pr. Í. 
Nalboc (Bacău), 1 leu ; I. Alexandrescu (Bacău), 2 lei; I. Fâţu (Bacău), 
1 leu; Gh. Vornicelu (Bacău), 1 leu; Gh. Costică (Bacău), 1 leu; N. Bo- 
tez (Bacău), 1 leu; D. Trohin (Băcău), 1 leu; Gh. Zărnescu (Bacău), 1 
leu; I. Popa (Bacău), 1 leu: Gh. Fainuţă (Bacău), 1 leu; C. Dragomir 
(Bacău), 1 leu; I. Andone (Bacău), 1 leu; C. Spiridonescu (Bacău), 2 
lei; I. Cerghice (Bacău), 1 leu; I. Manicuţă (Bacău), 1 leu; I. Popovici 
(Bacău), 1 leu; V. Boca (Bacău), 1 leu; I. Găluşcă (Bacău), 1 leu; N. 
Vlasie (Bacău), 1 leu; N. Ghiorghiu (Bacău), 1 leu; Maria Tudorache 
(Bacău), 1 leu; C. Pâslaru (Bacău), 1 leu; Gh. Dancea (Bacău), 1 leu; 
Anton Bulai (Ercan 1 leu; Andreiu Vasiliu (Bacău), 1 leu; Gh. Şentea 
(Bacău), 1 leu; Gh. Botea (Bacău), 1 leu; Alex. Boerescu (Bacău), 1 leu ; 
Gh. Epure (Bacău), 1 leu; C. Ungureanu (Bacău), 1 leu; Gh. Şenchea 
(Bacău), 1 leu ; Maria Stoian (Bacău), 1 leu; I. Susanu (Bacău), 1 leu; 
N. Cristea (Bacău), 1 leu; Olga Chiriac (Bacău), 1 leu; C. Gavrilescu 
(Bacău), 1 leu; V. Pușlenghea (Bacău), 1 leu; V. Crăciun (Bacău), 1 leu ; 
Fr. Atanasiu (Bacău), 1 leu; I. Gosav (Bacău), 1 leu; I. Ercuţă (Bacău), 
1 leu; I. Anghene (Bacău), 1 leu; V. B. Rugina (Bacău), 1 leu; Gr. Dia- 
conescu (Bacău), 2 lei; C. Donca (Bacău), 1 leu; N. Nedelcu (Bacău), 1 
leu; I. Balcanasu (Bacău), 1 leu; N. Dobrescu (București), 12 lei; 


Numărul membrilor înscrişi în cursul anului 1909 este de 566, iar 
veniturile societăţii, tot în acest timp, sunt de 4.500 lei. 
(Va urmă în numărul viitor). 


“VICTORIA” 


— Direcţiunea Generală: 10, Strada Doamnei 10 — 
—————0——— 


CAPITAL STATUTAR LEI 5.000.000 
INTAIA EMISIUNE LEI 1.000.000 


SOCIETATEA ASIGURĂ: 
4) contra pagubelor cauzate de Incendiu şi Explozie, precum şi în contra Tempestei şi Ciclonului ; 
b) asigurări asupra Vieţei şi Rentei viagere ; 
c) contra pagubelor de Transport maritim, fluvial şi terestru ; 
d) contra pagubelor cauzate de Grindină la cereale și vii; 
e) contra accidentelor corporale şi a consecinţelor răspunderei civile ; 
f) contra pagubelor provenite din Mortalitatea vitelor ; 
9) contra spargerii oglinzilor, geamurilor şi firmelor de cristal, ete. 


Societatea :VIOTORIA» asigură în mod gratuit clădirile în construcţiune până la punerea acoperişului, iar in- 


formațiuni mai detaliate a se cere Direcţiunii societăţii. 
Reprezentanţa senerală—Bucureşti, str. Karagheorghevici, 3- 


Societate anonimă de asigurări generale și reasigurări 


Inst, de Arte Gralice „CAROL GOBL“ S-r 1. St, Ruuidescu. 

